OpenLLM-France/wikimedia huggingface dataset:
# Cyllene (loarenn)

Cyllene :
| Mankout a ra ul luc'hskeudenn ! Ar pennad-mañ en deus ezhomm eus ul luc'hskeudenn ||
| Dizoloet gant | Scott S. Sheppard, David C. Jewitt ha Jan Kleyna |
| Dizoloet d'ar | 9 C'hwevrer 2003 |
| Doareennoù he c'helc'htro ||
| radius krenn | 23 951 000km |
| Kelc'htro | ? |
| Ezkreizennegezh | 0,4116 |
| Periapsis | ? |
| Apoapsis | ? |
| Prantad reveulziañ | 751,94 d |
| Tizh orbitel krenn | ? |
| Stouadur | 150,123° |
| Loarenn eus | Yaou |
| Doareennoù fizikel ||
| Treuzkiz krenn | ~2 km |
| Pladadur | |
| Gorread | ? |
| Volum | ? |
| Mas | ~1,5×10×10$^{13}$ kg |
| Douester | 2.6 g/cm³ |
| Gravitadur gorre | ~0,00081 m/s² |
| Tizh achap | ? |
| Devezh | ? |
| Stouadur | ? |
| Albedo | 0.04 |
| Sked dre wel | - |
| temp. gorre | ? |
| Gwask atmosferel | ebet |
Cyllene (eus ar gresianeg Κυλλήνη) pe Yaou XLVIII a zo ul loarenn gilgradek direizh Yaou. Gant ur strollad steredonourien eus Skol Veur Hawaii eo bet dizoloet e 2003. Emañ-hi e strollad Pasiphae, ur strollad loarennoù hag a gelc'htro etre 22,8 milion ha 24.1 milion a gilometradoù gant ur stouadur etre 144.5° ha 158.3°.
Tennañ a ra hec'h anv eus Cyllene, un naiad pe un oread kevreet gant Menez Kyllini e Gres. Ur verc'h da Zeus e oa.
* Loarennoù Yaou
* Adrastrea | Aitne | Amalthea | Ananke | Aoede | Arche | Autonoe | Callisto | Callirrhoe | Carme | Chaldene | Cyllene | Elara | Erinome | Euanthe | Eukelade | Euporie | Europa | Eurydome | Ganymede | Harpalyke | Hegemone | Helike | Hermippe | Himalia | Io | Iocaste | Isonoe | Kale | Kallichore | Kalyke | Karpo | Kore | Leda | Lysithea | Megaclite | Metis | Mneme | Orthosie | Pasiphae | Pasithee | Praxidike | Sinope | Sponde | Taygete | Thebe | Thelxinoe | Themisto | Thyone
* S/2000 J 11 | S/2003 J 2 | S/2003 J 3 | S/2003 J 4 | S/2003 J 5 | S/2003 J 9 | S/2003 J 10 | S/2003 J 12 | S/2003 J 15 | S/2003 J 16 | S/2003 J 17 | S/2003 J 18 | S/2003 J 19 | S/2003 J 23
* Yaou | Koskoriad an Heol
# Cylindrophiidae

Cylindrophiidae :
| Cylindrophis ruffus ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Reptilia |
| Urzhad : | Squamata |
| Isurzhad : | Serpentes |
| Kerentiad : | Cylindrophiidae |
| Genad : | Cylindrophis |
| D'ar vevoniezh e tenn ar pennad-mañ. ||
Cylindrophiidae zo ur c'herentiad e rummatadur ar stlejviled, ennañ naered a vev e kreisteiz ha gevred Azia. Cylindrophis eo ar genad nemetañ ennañ.

## Spesadoù

* Cylindrophis aruensis
* Cylindrophis boulengeri
* Cylindrophis engkariensis
* Cylindrophis isolepis
* Cylindrophis lineatus
* Cylindrophis maculatus
* Cylindrophis melanotus
* Cylindrophis opisthorhodus
* Cylindrophis ruffus
* Cylindrophis yamdena
# C'hrysippos (mab Pelops)

C'hrysippos (henc'hresianeg : Χρύσιππος) a oa un haroz eus Elis e Peloponnesos. Mab bastard e oa d'ar roue Pelops, roue Pisa , ha d'an nimfenn Askioc'he (pe Danais) e mojennoù Hellaz kozh.

## Mojennoù

Div vojenn zo diwar e benn.

### Gwallet

Skrapet e voe gant Laios, e gelenner eus Thebai, p'edo ouzh e gas da C'hoarioù Nemea, ma ranke ar paotr kenstrivañ. E-lec'h mont di ez eas gantañ da Dhebai, ma en gwallas. Abalamour da se e voe kastizet e diegezh hag e geoded gant an doueed diwezhatoc'h. Meur a zoare a oa da gontañ e varv. Hervez ur skrid a veneg Peisandros e vije en em lazhet gant e gleze abalamour d'ar vezh .

### Muntret

Broudet gant o mamm Hippodamia da virout outañ da gaout ar galloud, e voe lazhet e voe gant e lezvreudeur Atreüs ha Thyestes, dre warizi, a skrivas Hellanikos ha Thoukydides, ha taolet e gorf en ur puñs.

## Notennoù

* ↑ Gantz, p. 489.
# C'hwaneg

Ur yezh tchadek eus isskourr biouek-madarek A.1 ar reter eo ar c'hwaneg (hwana, h(w)ona, tuftera pe fiterya) komzet gant tro-dro da 32 000 den en Adamawa e Nigeria (1992).
Peder rannyezh a zo:
* Gouyakoueg (hwana Guyaku)
* Tawaeg (hwana Tawa)
* Ngitambaraeg (ngithambara)
* Barnieg (hwana Barni)

## Gwelet ivez

* Yezhoù biouek-madarek
* Yezhoù tchadek
* Yezhoù afrez-aziatek
# C'hwec'hkogn

Ar C'hwec'hkogn (L'Hexagone e galleg) a lavarer e brezhoneg eus Bro-C'hall d'ober anv eus ar Stad c'hall, hogen kuit a Gorsika hag an trevadennoù pell all.
Dont a ra an termen eus kelenn an douaroniezh e dibenn an XIX$^{vet}$ kantved, goude Brezel 1870.
* Pezh 1 lur gall, e 1988.
* Pezh 2 euro e 2022.
# C'hwanenheg

Ur yezh outoek-aztekek eus is-skourr ar yezhoù koupanek eo an c'hwanenheg (juaneño) komzet e su Kalifornia.

## Gwelet ivez

* Yezhoù outoek-aztekek
* Yezhoù takek
# C'hwec'hvet Kenunaniezh

Ar C'hwec'hvet Kenunaniezh (1812-1814) zo un emglev-brezel hag a vodas ar Rouantelezh-Unanet hag Impalaeriezh Rusia da gentañ, Rouantelezh Prusia goude, Sveden hag Impalaeriezh Aostria diwezhatoc'hik, hag un nebeud stadoù alaman ouzhpenn, a-enep d'an impalaeriezh c'hall kentañ, harpet c'hoazh gant Italia, Danmark ha stadoù alaman all.
War-dro 2,5 milion a soudarded a gemeras perzh en emgannoù (hag an droiad-vrezel da Rusia a gonter e-barzh), ha bras-spontus e voe an niver a dud lazhet pe gloazet, pe marvet gant ar c'hleñved: tremen 2 milion a dud. E-touez an emgannoù krisañ e lakaer re Smolensk, ar Moskova, Lützen, Dresden hag Emgann ar broadoù e Leipzig e 1813.

## Aloubadeg Rusia gant an arme c'hall e 1812

Feur-emglev Tilsit a oa bet etre Rusia ha Bro-C'hall. Met nac'h a reas an tsar Aleksandr Iañ, broudet gant an noblañsed rus a oa savet a-du gant ar Saozon, da genlabourat gant Napoleon ha da seveniñ blokus Europa evit enebiñ ouzh ar Rouantelezh-Unanet. Napoleon a gavas dezhañ ne chome nemet ober brezel, hag a yeas da aloubiñ Rusia en 1812.
An Arme Vras a oa enni bagadoù soudarded eus an holl vroioù e dalc'h an impalaer gall, Italianed, Alamaned, Aostrianed, en holl 600 000 a dud a dreuzas ar stêr Niemen. E penn an arme rus edo Koutousov.

## Brezel dieubidigezh Spagn

* Gwelout Brezel dieubidigezh Spagn.

## Troiad-vrezel Bro-C'hall

* Gwelet Troiad-vrezel Bro-C'hall.
# C'hwec'hvet brezel Italia

C'hwec'hvet brezel Italia, anvet ivez ar Brezel pevar bloaz a-wechoù, a c'hoarvezas adalek 1521 betek 1526 etre rouantelezh Bro-C'hall hag he harperien, Herri II Navarra (breur-kaer ar roue gall) ha Republik Venezia en un tu, hag an impalaer Karl V hag e harperien, ar roue saoz, Herri VIII, ha Stadoù ar Pab en tu all. Guillaume Gouffier de Bonnivet (~1488-1525) a oa penn meur an arme c'hall.

## Istor

Pa voe dilennet Karl V e penn an Impalaeriezh santel roman german en em gavas gronnet Bro-C'hall gant broioù hag a oa e dalc'h an Tiegezh Habsbourg : Spagn, an Impalaeriezh santel, an Izelvroioù ha Rouantelezh Naplez. Estroc'h evit en Italia e voe brezel neuze, hogen en Italia bepred dreist-holl.
Klask a reas ar C'hallaoued adkemer Rouantelezh Naplez. D'an 29 a viz Ebrel 1522 avat e voent faezhet en emgann Bicocca e-tal Milano, ma rankjont kuitaat ar vro. Francesco Maria Sforza a voe roet dezhañ kurunenn an duged gant an Impalaer.
En miz Gwengolo 1523 en em savas Charlez III Bourbon, konestabl ha kentañ ofiser rouantelezh Bro-C'hall, ha mont a reas da servij an Impalaer Habsburg. E kreisteiz ar rouantelezh e talc'has Odet de Foix, marichal de Lautrec, ken e rankas an arme spagnol paouez gant seziz kêr Baiona.
E 1524 e rankas an armeoù gall kuitaat Lombardia ha leuskel o c'hanolioù war o lerc'h zoken, e-pad o c'hiladeg. Lazhet e voe Pierre Terrail, anavezet evel ar marc'heg Bayard, pimpatrom an harozed c'hall, d'an 30 a viz Ebrel 1524, o tifenn ar giladeg.
E miz Gouhere 1524 e lammas an armeoù spagnol, renet gant Charlez III Bourbon, war Provañs. Tro wenn a rejont dirak Marselha avat, ha mont a reas ar C'hallaoued da vrezeliñ adarre en tu all d'an Alpoù e miz Here. Adkemeret e voe Milano d'ar 26 a viz Here ha mont a reas ar Spagnoled da repuiñ da Lodi ha Pavia. E-pad tri miz e voe lakaet seziz war Bavia gant ar C'hallaoued, met dont a reas un arme impalaerel da reiñ dorn d'ar Spagnoled, dindan ar jeneral Georg von Frundsberg, e miz C'hwevrer 1525.
En emgann Pavia e voe faezhet ar C'hallaoued ha prizoniet o roue Frañsez Iañ gant an arme impalaerel renet gant Charlez III Bourbon. Kaset e voe ar roue da Spagn, ma rankas chom bloaz prizoniet a-raok lakaat e vibien da zont en e lec'h. Da Spagn ivez e voe kaset ar roue Herri II Navarra, met hennezh a deuas a-benn da dec'hel, un taol-kaer a voe brudet-bras en amzer-se, hag a roas tu dezhañ da zimeziñ da c'hoar ar roue gall.
* Douaroù etre daouarn Karl V en Europa
* Emgannoù e Lombardia
* Ar roue gall prizoniet e Pavia (Disin, lakaet war anv Maarten van Heemskerck)
* Charlez III Bourbon (Disin, c. 1630)
* G. Gouffier de Bonnivet (Jean Clouet, c. 1516)
# Edmondo De Amicis

Edmondo De Amicis, ganet en Oneglia d'an 21 a viz Here 1846 ha marvet e Bordighera d'an 11 a viz Meurzh 1908, a oa ur skrivagner italian. Brudet eo e levr Cuore, kinniget evel deizlevr ur bugel.
# Edmund

Edmund zo un anv-badez saoznek hag alamanek roet d'ar baotred. Un anv-tiegezh eo ivez.

## Orin

Dont a ra eus ar saozneg kozh ēad (berzh) ha mund (gwarezer). Kar eo da Edith en un tu, ha da Sigismund en tu all.

## E yezhoù all

* Eadmund
* Éamonn, Éamon, en iwerzhoneg.
* Edmond e saozneg, galleg hag albaneg
* Edmont, e brezhoneg.

## Tud

* Edmund Iañ (922-946), roue Bro-Saoz eus 939 da 946,
* Edmund Spenser (c. 1552/1553 - 1599), barzh saoz,
* Edmund Burke (1729-1797), prederour, politikour ha skrivagner iwerzhonat,
* Edmund Kirby Smith (1824-1893), jeneral e Lu ar Stadoù-Unanet,
* Edmund Blair Leighton (1853-1922), livour saoz,
* Edmund Husserl (1859-1938), prederour ha matematikour alaman,
* Sir Edmund Hillary (1919-2008), alpaer hag ergerzher zelandneveziat, an hini kentañ da bignat an Everest.

## Notennoù

* ↑ Hervez Geriadur Hemon-Huon, 1993.
# Edmond Michelet

Edmond Michelet, ganet d'an 8 a viz Here 1899 e Pariz ha marvet d'an 9 a viz Here 1970 e Brive-la-Gaillarde, a oa ur politiker gall ha kristen, bet kannad breizhat.
Perzh a gemeras er Rezistañs$^,$$^,$.
Ministr e voe dindan De Gaulle, ha kannad evit pastell-vro Kemper en Asemblée nationale Bro-C'hall (1967-68), pa zeuas De Gaulle d'ober e brezegenn da Gemper e 1968 ha pa voe klevet ar jeneral o tistagañ gwerzennoù brezhonek. Lezel a reas e gador a gannad gant Marc Bécam, a voe maer Kemper ivez.
Ur skol en e anv zo e Kemper.

## Notennoù ha daveennoù

* ↑ Bibliothèque nationale de France
* ↑ Sénat
* ↑ Assemblée nationale
* ↑ 'Ouest-France, 30/08/2021
# Edmund Husserl

Edmund Gustav Albrecht Husserl (8 Ebrel 1859 e Proßnitz, Impalaeriezh Aostria - 27 Ebrel 1938 e Freiburg im Breisgau) a voe ur prederour, ur matematikour ha diazezour an anadennoniezh (Fenomenologiezh). Sellet e vez outañ evel unan eus ar brederourien levezonusañ er XX$^{vet}$ kantved.
Husserl a studias ar matematik e skol-veur Leipzig gant Karl Weierstraß ha Leo Koenigsberger, hag ar brederouriezh gant Franz Brentano ha Carl Stumpf. A-c'houde 1887 e kelennas ar brederouriezh e skol-veur Halle, diwezhatoc'h e skol-veur Georg-August e Göttingen hag erziwezh e skol-veur Freiburg im Breisgau. E 1928 ez eas war e leve hep paouez e oberenn brederouriezhel.
E 1907 e savas un hentenn anvet Phänomenologischen Reduktion, hag a chomo ur patrom evitañ da zerc'hel e labourioù kentañ, hag e tiorroas ur gwel eus ar c'healiadur trehontel ("ideologiezh trañsandantel") displeget en e oberennoù diwezhañ.
Galloud preder Husserl a vez santet c'hoazh hiziv, dreist-holl en Alamagn hag e Frañs. E-touez ar re levezonet bras gantañ e c'haller menegiñ Martin Heidegger, Oskar Becker, Ludwig Ferdinand Clauß, Eugen Fink, Edith Stein, Günther Anders. Max Scheler, Alfred Schütz, Jean-Paul Sartre, Maurice Merleau-Ponty, Emmanuel Levinas hag ur bern re all.

## Dielloù Husserl

* Husserl-Archives Leuven Leuven
* Husserl-Archiv Köln
* Husserl-Archiv Freiburg
* Husserl Archiv an der New School (New York)
* Archives Husserl de Paris en École normale supérieure, Paris.

## Daveoù

* ↑ David Woodruff Smith (2013). Husserl, 2.. ISBN 978-0-415-62257-8.
* ↑ Jonathan Kearns Cooper-Wiele (1989). The totalizing act : key to Husserl's early philosophy. Kluwer Academic Publishers. ISBN 0-7923-0077-7.
# Edmund Iañ

Edmund Iañ , pe Eadmund (920 pe 921-946), a voe roue Bro-Saoz adal 939 betek e varv e 946.
Mab e oa d'ar roue Edward an Henañ ha d'e drede pried, ar rouanez Eadgifu, ha mab-bihan d'ar roue Alfred Veur. Pa varvas Edward e 924 e renas e vab henañ Æthelstan, hantervreur da Edmund, marvet divugel e 939. Ha setu Edmund neuze da roue.

## Euredoù

Div wech e timezas:
* da Ælfgifu. Daou vugel o doe : daou vab, Eadwig hag Edgar.
* da Æthelflæd, met bugel ebet n'o doe.
Yaouank e oa e vibien pa voe lazhet gant ur forbann e Pucklechurch e Gloucestershire. War e lerc'h e renas e vreur yaouañ Eadred, a varvas e 955, ha mibien Edmund a renas neuze.
Beziet e voe en abati Glastonbury.
| Æthelstan | Roue Bro-Saoz 878- 899 | War e lerc'h: Eadred |
# Edmond Jouhaud

Edmond Jules René Jouhaud, deuet er bed d'an 2 a viz Ebrel 1905 e Bousfer (Aljeria) ha tremenet d'ar 4 a viz Gwengolo 1995 e Royan (Charente-Maritime, Bro-C'hall), a oa ur jeneral en aerlu gall.
Kemer perzh a reas en Eil Brezel-bed hag e Brezel Aljeria. A-gevret gant Maurice Challe, Raoul Salan hag André Zeller e voe e penn putsch ar jeneraled a c'hoarvezas en Aljer eus an 21 d'ar 26 a viz Ebrel 1961. Ur c'hwitadenn e voe an taol-Stad, ma klaskas Jouhaud tec'hel kuit. Harz a voe lakaet warnañ d'ar 25 a viz Meurzh 1962 avat ha barnet d'ar marv gant al lez-varn-vrezel uhel d'an 13 a viz Ebrel 1962. Chom a reas bac'het, hag eñ en engortoz a vezañ kaset d'ar marv, betek an 28 a viz Du 1962 pa voe skañvaet e boan e bac'hadur hed e vuhez. Dieubet e voe da-heul distaoladeg 1968 (Lezenn n°68-697 an 31 a viz Gouere 1968). Adtapout a reas e rez a uhelofiser e 1982.

## Notennoù ha daveennoù

* ↑ Barnet e voe an tri jeneral all da vezañ bac'het.
* ↑ Krouet d'ar 27 a viz Ebrel 1961 e voe divodet d'ar 26 a viz Mae 1962.
# Edmonton

Edmonton eo kêr-benn proviñs Alberta e Kanada. An eil kêr vrasañ eo er broviñs, goude Calgary, hag ar pempvet kêr vrasañ e Kanada.
Emañ e-kreiz Alberta, en un tolead koadoù ha menezioù izel, er reter d’ar Menezioù Roc'hellek.

## Liammoù diavaez

a vo kavet e Wikimedia Commons.
* Lec'hienn ofisiel kêr Edmonton (e saozneg)
* Blog gallegerien Edmonton (galleg ha saozneg)
# Edmund Burke

Edmund Burke (ganet d’an 12 a viz Genver 1729 - marvet d’an 9 a viz Gouere 1797) a oa ur prederour, politikour ha skrivagner saoz-hag-iwerzhonat. E-pad pell e voe ezel eus Ti ar C’humunioù, er gostezenn Whig. Soñj a zalc’her eus Burke abalamour, dreist-holl, ma savas a-du gant trevadennoù Norzhamerika hag a-enep ar roue George III, a-raok Brezel dieubidigezh ar Stadoù Unanet.
Anavezet eo bet ivez gant e skrid diwar-benn an Dispac'h Gall anvet Reflections on the Revolution in France. Gantañ e teuas da vezañ unan eus an dud pouezusañ e-touez mirourien ar gostezenn Whig ; treiñ a reas ar frankizourien saoz a oa a-du gant an Dispac’h Gall, evel Charles James Fox, a-enep dezhañ. Alies e seller ouzh Edmund Burke evel unan eus diazezourien ar virelouriezh e Breizh-Veur.

## Oberennoù

* A Vindication of Natural Society: A View of the Miseries and Evils Arising to Mankind (1756)
* A Philosophical Enquiry into the Origin of Our Ideas of the Sublime and Beautiful (1757)
* Reflections on the Revolution in France (1790)
a vo kavet e Wikimedia Commons.
# Edmond Koarer-Kalondan

Edmond Koarer-Kalondan, Edmond Coarer er marilhoù-kêr, bet ganet d'ar 14 a viz Gouere 1909 e Naoned ha marv eno d'an 11 a viz Mezheven 1981, a voe ur skrivagner gallek, ur saver kanaouennoù hag un den a skingomz.
Ezel Goursez Breizh e 1949, ec'h eas da gadoriad Kenvreuriezh prederouriezhel an Drouized da c'houde. Stagañ a reas e anv drouiz, Kalondan, d'e anv-familh. Arallanvioù all a voe implijet gantañ : Tan Kildare (e anv drouiz kentañ), An Hoper noz, An Houc'h koz, Emonig Koarer-Kalondan, ECK.

## Buhez

E lise Clemenceau Naoned e kejas ouzh Morvan Lebesque ha gant stourmerien Unvaniez Yaouankiz Vreiz ken e voe desachet war-zu an Emsav politikel. Dall e teuas da vezañ e miz Gwengolo 1926, nemet e talc'has da echuiñ e studioù hag e teskas brezhoneg digant Job Kergrist.
E-pad an Eil Brezel-bed e kemeras perzh er strolladig politikel Brezona asambles gant Job Loyant, Alfred Lajat hag Yves Favreul-Ronarc'h, pennoù bras all ar strollad broadsokialour naonedat-se.
Savet en doa daou levr asambles gant e wreg, Mona (1935-2009), a sine Gwezenn Dana hag o mab, Morvan Coarer (anv-drouiz Ulocantos) en doe kemeret perzh e luskadoù emsavel ha douizel ivez.

## Oberennoù

Gant Edmond Koarer-Kalondan ez eus deuet meur a levr diwar-benn an drouizelezh ha Naoned. En o zouez emañ ar romant Les aventures du roi Baco a zo deskrivadur troioù-kaer ur moraer bet loc’het eus Trentemoult d’ober arc’hant.
* Youenn, le chercheur de pain, skeudennet gant Per Peron, Pariz, Éditions Brittia, 1946. Romant.
* Nantes pittoresque et disparu, M. Daubin, 1947.
* Les aventures du roi Baco, marin nantais, Sant-Briek : les Presses bretonnes, 1956. Romant.
* Clisson, koadengravadurioù gant Octave Menardeau, Naoned, emembann, 1959.
* La scandaleuse affaire Gilles de Retz, Pariz, Éditions du Scorpion, 1961.
* Le Druidisme ou la Lumière de l'Occident, Pariz, Éditions et publications premières, 1971
* Les Celtes et les extra-terrestres, asambles gant Gwezenn-Dana, Verviers : Gérard, 1973
* L'Énigme des mégalithes, asambles gant Gwezenn-Dana, Verviers : A. Gérard, 1974
* Youenn : le chercheur de pain : klasker bara, skeudennet gant Per Peron, Eil embannadur, Plerin, Brittia, 2000.
* Le druidisme ou La lumière de l'Occident, embannadur nevez, Londrez ; Porzhig, Celtics chadenn, 2003

## Levrlennadur

* Aldrig a Naoned, "Edmond Koarer-Kalondan". E-barzh Al Liamm, niv. 209, Du-Kerzu 1981.
* Lukian Raoul, Geriadur ar skrivagnerien hag ar yezhourien vrezhonek, Embannadurioù A Liamm, 1992 (ISBN 2736800346). Pennad : Coarer Edmond.
* Lionel Henry, Dictionnaire biographique du Mouvement breton, Yoran Embanner, 2013 (ISBN 978-2-916579-59-7). Pennad : Coarer Edmond / Kalondan.
* Georges Cadiou, Emsav – Dictionnaire critique, historique et biographique – Le mouvement breton de A à Z, Coop Breizh, 2013 (ISBN 2843465745). Pennad : Coarer, Edmond.

## Notennoù ha daveennoù

* ↑ Georges Cadiou, op. cit.
* ↑ Lukian Raoul, op. cit.
# Edmund Blair Leighton

Edmund Blair Leighton (21 a viz Gwengolo 1853 e Londrez – 1añ a viz Gwengolo 1922 e Londrez) a oa ul livour breizhveuriat ezel eus al luskad rakrafaelour. Lod brasañ e oberennoù a zo diwar-benn ar Grennamzer, hag e-touez ar re vrudetañ emañ "The Accolade" (An adoubañ) ha "God Speed" (Ra vi gwarezet gant Doue).

## E vuhez

Mab al livour Charles Blair Leighton e oa. Goude bezañ bet o studiañ er skol-veur, ez eas da Royal Academy, ma tiskouezas e livadurioù etre 1878 ha1880. Prizioù a resevas gant e oberennoù "Witness My Act and Seal" hag "A Flaw in the Title". Goude-se e voe diskouezet e oberennoù e Burlington House. E Londrez edo o chom, hag eno e varvas d'an oad a 68 vloaz.

## Diskouezva

* Abelard hag e skoliadez Heloiza
* Olivia
* Galv da gemer an Armoù
* Alain Chartier
* Dlead
* Kuit
* Ar roue hag ar glaskerez-vara
* Ken d'ar marv hon dispartiañ
* Tristan hag Izold
* Stitching the Standard
* Koantenn eus ar Grennamzer
* Sinañ ar marilh, gant Edmund Blair Leighton

## Liammoù diavaez

a vo kavet e Wikimedia Commons.
* E vuhez
* Ul lodenn eus e oberennoù
* Livadurioù gant Edmund Blair Leighton
# Doudeauville

Doudeauville zo anv meur a lec'h e Bro-C'hall.
* Doudeauville (Pas-de-Calais), kumun e departamant Pas-de-Calais
* Doudeauville (Seine-Maritime), kumun e departamant Seine-Maritime
* Doudeauville-en-Vexin, kumun e departamant Eure
# Doueez

Un doueez a zo un doue gwregel. Alies e vez an doueezed en ur reizhiad liesdoueek.
E kalz sevenadurioù e vez enoret Mamm-Douar.

## Liesdoueegezh istorel
### Reter nesañ
#### Henegipt

* Doueezed Ennead Heliopolis: Isis, Nut, Nephthys, Tefnut
* Doueezed Ogdoad Hermopolis: Naunet, Amaunet, Kauket, Hauhet; kehelerezh da Hathor a orin
* Satis ahag Anuket eus triad Elephantine

#### Mezopotamia

Ishtar (Inanna) e oa doueez pennañ Babylonia hag Assyria.

#### Kanaan

Doueezed relijion Kanaan: Ba`alat Gebal, Astarte, Anat.

#### Arabia ragislamek

E Mecca ragislamek edo an doueezed Uzza, al-Manāt ha al-Lāt anavezet evel "merc'hed doue ".

#### Gresian ha latin

* Gwelout
* Eleusinian Mysteries: Persephone, Demeter, Baubo
* Aphrodite: doueez ar garantez, ar gened, ar c'hoant reizhel.
* Artemis: doueez al loar hag ar strujusted, ar chase, ar gwilioud.
* Athena:
* Cybele
* Eris: doueez an dizemglev
* Hera: doueez an dimeziñ hag an tiegezh. Pried Zeus an hini eo ha rouanez ar Menez Olimpos. Mamm eo da Ares.
* Hekate:
* Iris: kannadez an doueed
* Nike: doueez an trec'h.
* Potnia Theron
* Selene:

#### Kelted

Doueezed al liesdoueegezh keltiek:
* en Henamzer keltiek: Brigantia
* doueezed galian-roman : Epona, Dea Matrona
* doueezed Enez Vreizh hag Iwerzhon : Mórrígan-Nemain-Macha-Badb, Brigid, Ériu, Danu, Rhiannon,
# Douchy-les-Mines

Kumunioù Bro-C'hall :
| Anv | Douchy-les-Mines |
| Skoed | |
| Lec'hiadur Douchy-les-Mines en Arondisamant Valenciennes | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Valenciennes |
| Etrekumuniezh | Communauté d'agglomération de la Porte du Hainaut |
| Kanton | Denain |
| Kod INSEE | 59179 |
| Kod-post | 59282 |
| Maer | Michel Lefebvre (Strollad Komunour Gall) |
| Amzer-gefridi | 2008-2014 |
| Gorread | 9,27 km² |
| Led | 50° 18' 08" Norzh |
| Hed | 03° 23' 38" Reter |
| Uhelder kreiz | 58 m |
| Uhelder bihanañ | 27 m |
| Uhelder brasañ | 80 m |
| Poblañs hep kontoù doubl | 9 986 (2007) |
| Stankter | 1 077 a./km² |
| Lec'hienn ar gumun | Douchy-les-Mines |
Douchy-les-Mines a zo ur gumun hag ur gêrig eus departamant Norzh e Bro-C'hall.

## Istor
### XX$^{vet}$ kantved

* Brezel-bed kentañ: roet eo bet ar Groaz-brezel 1914-1918 d'ar gumun e 1920.
* Eil Brezel-bed: dieubet e voe Douchy-les-Mines gant lu SUA d'an 2 a viz Gwenholon 1944.

## Dave ha notennoù

* ↑ Pages 14-18
* ↑ Cassini hag EBSSA